CELEX: 62013CA0108
Language: sk
Date: 2014-11-06 00:00:00
Title: Vec C-108/13: Rozsudok Súdneho dvora (piata komora) zo 6. novembra 2014 (návrh na začatie prejudiciálneho konania, ktorý podala Conseil d'État – Francúzsko) – Mac GmbH/Ministère de l’agriculture, de l’agroalimentaire et de la forêt (Voľný pohyb tovaru — Množstevné obmedzenia — Opatrenia s rovnocenným účinkom — Prípravky na ochranu rastlín — Povolenie na uvedenie na trh — Súbežný dovoz — Požiadavka mať v štáte vývozu povolenie na uvedenie na trh vydané v súlade so smernicou 91/414/EHS)

12.1.2015   
            
            
               SK
            
            
               Úradný vestník Európskej únie
            
            
               C 7/5
            
         Rozsudok Súdneho dvora (piata komora) zo 6. novembra 2014 (návrh na začatie prejudiciálneho konania, ktorý podala Conseil d'État – Francúzsko) – Mac GmbH/Ministère de l’agriculture, de l’agroalimentaire et de la forêt
   (Vec C-108/13) (1)
   
   ((Voľný pohyb tovaru - Množstevné obmedzenia - Opatrenia s rovnocenným účinkom - Prípravky na ochranu rastlín - Povolenie na uvedenie na trh - Súbežný dovoz - Požiadavka mať v štáte vývozu povolenie na uvedenie na trh vydané v súlade so smernicou 91/414/EHS))
   (2015/C 007/06)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d'État
   
      Účastníci konania pred vnútroštátnym súdom
   
   
      Žalobkyňa: Mac GmbH
   
      Žalovaný: Ministère de l’agriculture, de l’agroalimentaire et de la forêt
   
      Výrok rozsudku
   
   Články 34 ZFEÚ a 36 ZFEÚ sa majú vykladať v tom zmysle, že bránia vnútroštátnej právnej úprave, ktorá vylučuje vydanie povolenia na súbežný dovoz prípravku na ochranu rastlín, pre ktorý nebolo v členskom štáte vývozu vydané povolenie na uvedenie na trh na základe smernice Rady 91/414/EHS z 15. júla 1991 o uvádzaní prípravkov na ochranu rastlín na trh, hoci pre tento prípravok bolo vydané povolenie na súbežný dovoz a tento prípravok možno považovať za zhodný s prípravkom, ktorý získal povolenie na uvedenie na trh vydané v súlade s touto smernicou v členskom štáte dovozu.
   
      (1)  Ú. v. EÚ C 141, 18.5.2013.